62019CO0315_INF
Определение на Съда (шести състав) от 26 септември 2019 г. —Wallonische Region
(Дело C‑315/19)
„Преюдициално запитване — Свободно движение на работници — Движение по пътищата — Регистрация на моторните превозни средства — Водач с местопребиваване в държава членка — Превозно средство, регистрирано в друга държава членка — Превозно средство, предоставено на разположение на работника от работодателя му, който е установен в тази друга държава членка — Задължение доказателството за законността на използването на такова превозно средство да се представи на място при проверка — Пропорционалност“
Свободно движение на хора — Работници — Ограничения — Работници, пребиваващи на националната територия и наети на работа в друга държава членка — Използване на превозно средство с чуждестранни регистрационни номера — Национална правна уредба, която предвижда задължение да се представя на място доказателството за законността на използването му и в противен случай предвижда наказание глоба — Недопустимост — Обосновка — Липса — Нарушение на принципа на пропорционалност
(член 45 ДФЕС)
(вж. т. 23, 27—31 и 33—36 и диспозитива)
Диспозитив
Член 45 ДФЕС трябва да се тълкува в смисъл, че не допуска правна уредба на държава членка, съгласно която лице с местопребиваване в тази държава членка може да ползва изключение от задължението за регистриране в тази държава членка на регистрираното в друга държава членка превозно средство, предоставено на негово разположение от работодателя му, който е установен в тази друга държава членка, само ако в превозното средство по всяко време има документи, удостоверяващи, че отговаря на условията за прилагане на това изключение.